Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 707

2. A munkaterület rövid, jellemző leírása A könyvműves szakember a könyvkészítést értékteremtő és értékmentő feladatok komplex egységeként értelmezi és műveli. A könyvműves szakma egyesíti magában a szortiment könyvkötést, a könyvtervezést, könyvillusztrálást és alapfokon a könyvrestaurálási ismereteket. A szakképesítés alkalmassá teszi a szakiparban, s annak határterületein: grafikai műhelyekben, nyomdákban, magánkönyvkiadókban, közgyűjteményekben, reklámstúdiókban, művészeti tervezésben és részfeladatok végrehajtásában való közreműködésben. Alapos szakmai, művészi, művészettörténeti ismeretekkel rendelkezik, ami képessé teszi tervezési és gyakorlati feladatok megoldására önálló vállalkozóként is, valamint tanulmányai folytatására művészeti főiskolákon, egyetemeken.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes